Caracas (savezni distrikt)
Distrikt glavnog grada (španjolski: Distrito Capital) je 24 savezna država Venecuele, koja leži u sredini sjevera zemlje.

Karakteristike 

U Distriktu glavnog grada živi 2.103.404 stanovnika (9,5 %) na površini od 438 km², što predstavlja 0,04 % teritorija Venezuele.

Distrikt glavnog grada sa sjevera graniči sa saveznom državom Vargas, a sa juga, zapada i istoka sa Državom Miranda. Administrativni centar distrikta je Caracas.

Distrikt glavnog grada je jedna administrativna jedinica - Općina Bolivariano Liberator, podijeljena na 22 parohija. To je jedna od najurbanijih općina, koja zauzima zone zapada i centra metropolitanskog Caracasa.

Pojedine parohije su toliko gusto naseljene da su pravi gradovi, kao;  Sucre (Catia) sa svojih 396.919 stanovnika, Caricuao (166.918), El Valle (152.763) , Antimano (150.971) i La Vega (142.765).

Historija 

Distrikt glavnog grada je posebna federalna jedinica formirana 1999.  i zaštićena ustavom iste godine. Zamjenila je dotadašnji Federalni distrikt.

Trenutno zbog svog posebnog karaktera Distrikt glavnog grada ima šefa vlade kog imenuju predsjednik Republike i općinski gradonačelnik. Distrikt je pravni subjekt koji ne pripada niti jednoj državi, sa pravom na zastupljenost u Narodnoj skupštini, pod jednakim uvjetima kao i svaka druga savezna država.

Reljef

Reljef distrikta karakteriziraju dva planinska masiva Karipskih Andi i dolina u kojoj leži grad Caracas. Po planinama masiva prostire se poznati Nacionalni park Avila, u kom se nalaze brojni vrhovi viši od 2.000 metara; Pico Naiguatá (2700 m), Pico Oriental (2640 m), Pico Galindo (2600 m), Pico Occidental (2478 m) i Cerro El Ávila  (2,159 m). Između ta dva dva planinska masiva proteže se dolina grada Caracasa sa rijekom Guaire.

Klima

Prosječna godišnja temperatura u distriktu je 22 °C, u rasponu od 21 °C u najhladnijem januaru, do 24 °C u najtoplijem maju. Trenutno su zbog klimatskih promena temperature mnogo ekstremnije. Tako za hladnih mjeseci gusta magla spušta termometar do 12 °C, dok se za toplijih mjeseci on penje i do 39 °C.

Privreda

Ekonomija distrikta, bazira se uglavnom na javnom sektoru, financijama i prehrambenoj industriji.

Izvori

Vanjske veze 

 Gobierno Distrito Capital    
 Distrito Capital na portalu Venezuela Tuya  

Savezne države Venezuele